Γερμανικό Ράιχ

**Γερμανικό Ράιχ** (γερμανικά *Deutsches Reich*), ήταν η επίσημη ονομασία του πρώτου ενιαίου γερμανικού εθνικού κράτους, το οποίο ιδρύθηκε το 1871 με πρωτοβουλία του τότε καγκελάριου της Πρωσίας, Όττο φον Μπίσμαρκ, και χρησιμοποιήθηκε μέχρι το 1943.

## Προέλευση του όρου
Η λέξη *Ράιχ* (σημαίνει γενικά "βασίλειο" ή "αυτοκρατορία", ο κυρίαρχος κρατικός χώρος ενός λαού ή έθνους) είναι παρμένη από το ιστορικό όνομα της Αγίας Ρωμαϊκής Αυτοκρατορίας του Γερμανικού Έθνους (*Heiliges Römisches *'Reich** Deutscher Nation''), η οποία υπήρξε από το [[962]] μέχρι το [[1806]] και αποτελεί το λεγόμενο "Πρώτο Ράιχ". Ως "Δεύτερο Ράιχ" υπολογίζεται η [[Γερμανική Αυτοκρατορία]] (γερμ. ''Kaiserreich'') της εποχής του [[Όττο φον Μπίσμαρκ]] μέχρι την πτώση της μοναρχίας, κατ΄ άλλους συμπεριλαμβανομένης και της περιόδου της [[Δημοκρατία της Βαϊμάρης|Δημοκρατίας της Βαϊμάρης]] (γερμ. ''Weimarer Republik''), που ακολούθησε, που σαφέστατα και δεν έχει σχέση με αυτοκρατορία. Το "Τρίτο Ράιχ" είναι ανεπίσημη ονομασία της [[Ναζιστική Γερμανία|ναζιστικής Γερμανίας]]. Ο όρος Ράιχ χρησιμοποιήθηκε και στην επίσημη ονομασία του γερμανικού κράτους κατά την περίοδο που είναι γνωστή ως [[Δημοκρατία της Βαϊμάρης]] (1919-1933).

== Ιστορία ==
Το Γερμανικό Ράιχ προήλθε από τη [[Γερμανική Ομοσπονδία του Βορρά|Βορειογερμανική Ομοσπονδία]], στην οποία κυριαρχούσε η [[Πρωσία]] ως μεγαλύτερη δύναμη. Η δημιουργία αυτή του πρώτου εθνικού γερμανικού κράτους έγινε δυνατή, αφού η Πρωσία κατάφερε να επιβάλλει τα σχέδια της με τον πόλεμο κατά της Δανίας (1864) και της Αυστρίας ([[1866]]), οπότε καθιερώθηκε ως η κυρίαρχη γερμανική δύναμη, και στον [[Γάλλο-Πρωσικός πόλεμος|Γάλλο-Πρωσικό πόλεμο]] ([[1870]]/[[1871|71]]). Τις τρεις νίκες αυτές του πρωσικού στρατού θυμίζει στο [[Βερολίνο]] η «Στήλη της Νίκης».

Το 1871 κατά την πολιορκία των Παρισίων, οι Γερμανοί ηγεμόνες ανακήρυξαν στα [[Βερσαλλίες (παλάτι)|ανάκτορα των Βερσαλλιών]] τη Γερμανική Ομοσπονδιακή Αυτοκρατορία (το Γερμανικό Ράιχ) και πρόσφεραν το στέμμα στον [[Γουλιέλμος Α'|Γουλιέλμο Α']] της Πρωσίας, ο οποίος ονομάστηκε "Γερμανός Αυτοκράτωρ" (''Deutscher Kaiser''), και όχι "Αυτοκράτωρ της Γερμανίας", λόγω της ομοσπονδιακής δομής της χώρας. Ο Όττο φον Μπίσμαρκ ονομάστηκε καγκελάριος του Ράιχ (''Reichskanzler'').

Το Γερμανικό Ράιχ περιλάμβανε με την ίδρυσή του διάφορες περιοχές, οι οποίες δεν ήταν ποτέ μέρη της [[Αγία Ρωμαϊκή Αυτοκρατορία|Αγίας Ρωμαϊκής Αυτοκρατορίας]] του Γερμανικού Έθνους, αλλά περιλαμβάνονταν στο κράτος της [[Πρωσία]]ς. Στα μέρη αυτά συμπεριλαμβάνονται η Ανατολική και η Δυτική Πρωσία, το [[Γκντανσκ|Ντάντσιχ (''Danzig'')]] και μεγάλες εκτάσεις της σημερινής [[Πολωνία]]ς, καθώς και η [[Αλσατία]]-[[Λωραίνη]], που αποσπάστηκε από τη Γαλλία το 1871. 

Κατά τη δεκαετία του [[1880]] το Γερμανικό Ράιχ εισήλθε στον αποικιακό ανταγωνισμό των [[Μεγάλες Δυνάμεις|Μεγάλων Δυνάμεων]], και απέκτησε [[Γερμανικές αποικίες|αποικίες]] στην [[Αφρική]] και στην [[Ασία]], ενώ μεταμορφώθηκε γρήγορα σε μια από τις μεγαλύτερες βιομηχανικές και οικονομικές δυνάμεις στον κόσμο, αποτελώντας το πρότυπο για πολλά νέα και αναπτυσσόμενα κράτη, όπως η [[Ιαπωνία]].

**Η ιστορία του *Γερμανικού Ράιχ* χωρίζεται σε τρία μέρη:*'

# [[1871]]-[[1918]] Η [[Γερμανική Αυτοκρατορία]] (διευκρινιστικά αναφερόμενο ως *Kaiserreich*)
#: 1871-1890 Η εποχή του [[Όττο φον Μπίσμαρκ|Μπίσμαρκ]]
#: 1890-1918 Η εποχή του [[Γουλιέλμος Β΄ της Γερμανίας|Γουλιέλμου Β΄]] και [[Α΄ Παγκόσμιος Πόλεμος]]
# 1918-[[1933]] Η [[Δημοκρατία της Βαϊμάρης]]
# 1933-[[1945]] [[Τρίτο Ράιχ]] και [[Β΄ Παγκόσμιος Πόλεμος]]

== Αρχηγοί του κράτους ==



==Βιβλιογραφία==
* [[Σεμπάστιαν Χάφνερ|Haffner, Sebastian]]: *Von Bismarck zu Hitler.'' München: Droemer Knaur, 2001. - ISBN 3-426-77589-1

## Εξωτερικοί σύνδεσμοι

* Χάρτης του Γερμανικού Ράιχ, 1871
* Germany: Heads of State: 1871-1945